Title: Skandica ry
Last saved by: Liina Martti

Skandica ry									XV pöytäkirja
Hallituksen kokous 15/10
Ti 28.9.2010 klo 18.00
Bremer

Läsnä: Mari Mäkilä (pj), Liina Martti (sihteeri), Liisa-Mari Ojala, Anna Rantala, Mika Rauhala, Heidi Landvik, Samuli Korkealaakso

1§ Kokouksen avaus
Puheenjohtaja Mari Mäkilä avasi kokouksen klo 18.08.

2§ Laillisuus ja päätösvaltaisuus
Totesimme kokouksen lailliseksi ja päätösvaltaiseksi.

3§ Esityslistan hyväksyminen
Esityslista hyväksyttiin muutoksitta.

4§ Edelliset pöytäkirjat
Kaksi edellistä pöytäkirjaa hyväksyttiin.

5§ Ilmoitusasiat
- Uudet jäsenet.: Maria Salmi
- Kastajaiset 16.9.: Kastajaiset olivat kieliaineiden yhteiset. Paikalla oli paljon pilttejä ja ruotsinopiskelijat panostivat hienosti pukeutumiseen. Rastilla kannustamassa olivat tuutorit sekä noin viisi hallituslaisia ja rivijäseniä.
- Myyjäiset: Myyjäiset sujuivat ”vähän liiankin hyvin”. Tuotto oli noin 114 e. Lisäksi myytiin kahdeksan ei jäsen –hintaista haalarimerkkiä.

6§ Posti
Postilaatikkoomme ei ollut tullut postia.

7§ Talous
- TYYlikkään avauksen tuotto: 712 e
- Myyjäistuotto: 114,70 e
- Liinalle 9,40 e myyjäisistä
- Annalle 12,55 e myyjäisistä
- Liisa-Mari on maksanut 61,50 e prinsessakuvista Skandican tilille.

8§ Alumniyhdistys
Rivijäsen Heidi Landvik oli lähettänyt jo aiemmin sähköpostia aiheesta, että Skandicalle pitäisi saada oma alumniyhdistys. Nyt hän oli henkilökohtaisesti paikalla kokouksessamme kertomassa asiasta lisää. Vanhat skandit ovat siis miettineet, että olisi mukava tavata toisia vanhoja opiskelijoita ja virallinen alumniyhdistys olisi tähän hyvä tapa. Vanhemmat opiskelijat tuntevat aina vielä vanhempia ja näin porukkaa saataisiin mukavasti mukaan. Yhdistys kuuluisi Skandicaan ja olisi siis jonkinlainen “alayhdistys” tai toimikunta, jolloin omaa budjettia, toimintasuunnitelmaa tms. ei tarvitsisi laatia ja työtä olisi mahdollisimman vähän. Alumniyhdityksen jäsenet maksaisivat (ehkä vuosittain) jonkinlaisen jäsenmaksun, mikä toisi lisätuloja Skandicalle. Yhdityksestä olisi myös helppo saada puhujia ja muita osallistujia vuosittain järjestettävään alumni-iltaan. Heidin mielestä alumni-illan päätteeksi järjestettävät sitsit voisivat olla myös kiva idea, jolloin vapaampi seurustelu olisi mahdollista. Osallistujat voisivat olla puoliksi Skandican nykyisiä ja puoliksi vanhoja jäseniä. Lisäksi alumnit voisivat tilata Skandican jäsenlehteä Vindögaa ja myös itse kirjoittaa siihen juttuja. Alumniyhdistyksessä voisi olla esimerkiksi noin viiden hengen “ydinporukka”, joka osallistuisi alumni-illan järjestelyihin ja kokoustaisi esimerkiksi kaksi kertaa vuodessa. Nämä henkilöt voisivat olla esimerkiksi gradua tekeviä jäseniä, joilla on siis vielä yhteyksiä yliopistoon. He olisivat yhteydessä myös Skandican hallitukseen. Heidi koittaakin nyt varata Proffan kellarista kokoustilan ja järjestää alumnien ensimmäisen virallisen kokouksen.

9§ Sagan vuosijuhla 9.10.
Anna ja Liisa-Mari lähtevät heti huomenna ostamaan Sagalle lahjaa, joka voisi olla esimerkiksi jotakin kauppahallin Turku-puodista.

10§ Tapahtumakalenteri
Tapahtumakalenterista keskustellaan tarkemmin seuraavassa kokouksessa. Kalenterin myötä Liisa-Mari laittaa kuitenkin Skandican sähköpostilistalle ja nettisivuille kootusti tietoa tulevista tapahtumista otsikolla ”Loppuvuodesta tapahtuu”.

11§ Tukiopetussuunnitelma
Rivijäsen Samuli Korkealaakso oli kokouksessamme kertomassa ruotsin tukiopetussuunnitelmasta. Samuli oli saanut kielikeskukselta tietoa ruotsin kielen huonosta tasosta ja oli tästä hyvin huolissaan. Hän ehdottikin siis, että yliopiston pohjoismaisten kielten opiskelijat voisivat tarjota tukiopetusta sitä tarvitseville muille opiskelijoille. Mielestämme professorit pitäisi nyt kunnolla saada innostumaan ideasta, sillä hanketta on parempi saada läpi, jos kaikki ovat kiinnostuneita. Heidi ehdotti myös yhteistyötä Åbo akademin kanssa. Tieto suunnitelmasta kulkisi varmasti hyvin molempien yliopistojen professorien välillä. Samuli ottaakin nyt yhteyttä professori Wideen ja infoaa sitten meitä. Tieto ruotsin huonosta tasosta sai aikaan vilkasta keskustelua ruotsin asemasta ja kielestä yleensä muidenkin kokoukseen osallistuneiden kesken.

12§ Rapujuhlat 1.10.
Päätimme, että Anna ostaa Citymarketista 60–70 rapua ja vie ne sitten Marin jääkaappiin sulamaan. Anna, Mari, Kalle ja Mika hoitavat järjestelyjä, kuten ostoksia ja tuolien kantoa, perjantai-iltapäivällä. Mari ja Anna ovat tehneet vuokrasopimuksen TYYn saunasta, ja Mari maksoi 20 euron pantin. Assarin ullakolta/Bryggeltä lainattavien tuolien palautus on maanantaina 9-10.30 välillä.

13§ Sitsit 11.11.
Gillesgårdenin gallerisalen on nyt varattu ja sovimme, että sitsipäivänä hallitus menee paikalle kello 16 ja tarjoilijat kello 17; sitsit alkavat kello 18. Mika varmistaa upseerikerholta, onko heiltä mahdollista saada lämmintä ruokaa kyseisenä päivänä. Menuun kuuluu alkusalaatti, lämmin pääruoka (kaksi vaihtoehtoa: liha/kasvis) ja jälkiruoka. Kun ruokatilaus on varmistunut, Liisa-Mari voi infota jäsenistöä. Ilmoittautumiset pannaan käyntiin viikolla 41, jolloin lista ilmestyy kiveen. Ilmoittautua voi torstaihin 21.10. asti. Sitsien paikkamääräksi päätimme 60. Puolet, eli 30 paikka, on tarkoitettu Skandicalle ja puolet muille ainejärjestöille: esimerkiksi 10 Digitille, 10 Kemistklubbenille, 5 Quantumille ja 5 Kleiolle. Liisa-Mari kysyy, ovatko kyseiset ainejärjestöt kiinnostuneita. Sitsien teemana ovat idolit, eli tarkoitus on esittää omaa idolia.

14§ Skandican pikkujoulu 9.12.
Päätimme pikkujoulujen budjetiksi 120 euroa. Tästä ilmoitetaan pilteille, jotka vastaavat järjestelyistä. Heidi lupasi etsiä valmiiksi olemassa olevan listan, jossa on ohjeita pikkujoulujen järjestämisestä.

15§ Teatteri
Liina on selvittänyt ÅST:n Les Miserablesin näytösten paikkatilannetta teatterin nettisivuilta. Lokakuussa ei ollut enää sopivia päiviä, joten päätimme, että Skandican teatterireissu toteutetaan keskiviikkona 3.11., mikäli silloin on tilaa. Liina varaa Skandicalle 15 opiskelijahintaista (31 e) paikkaa mahdollisimman pian.

16§ Vindöga
Lehtityöryhmään kuuluvat Liisa-Mari Ojala (päätoimittaja), Mari Mäkilä, Anna Rantala, Kalle Keijonen, Arimo Laakkonen, Mari Wirman, Hanna Saloranta, Laura Grönroos ja Heidi Landvik. Dödlinjet on päätetty. Lehti ilmestyy pikkujouluksi.

17§ Logokilpailu
Kauan muhinut idea logokilpailusta on viimein päätetty toteuttaa. Kilpailun voittaja julistetaan aikanaan Vindögassa. Sitä ennen annetaan päivämäärän, johon mennessä logosuunnitelmien kuvineen on oltava lehtityöryhmällä. Täkynä on lehtityöryhmän päättämä palkinto, jonka Skandica sponsoroi.

18§ Exqut (2010–2011)
Saga saapuu exculle Turkuun 3.-5.12. Sagalaiset olivat toivoneet erityisesti vierailua joulumarkkinoilla. Järjestämme toki muutakin ohjelmaa, jos vieraamme niin haluavat. Kysymme vielä, onko heillä muita toiveita. Majoitus varmasti järjestyy skandien luona. Skandica lähtee vastavierailulle Helsinkiin taas keväällä 2011.

19§ Hallituksen virkistäytymisiltamat
Olemme ahkeroineet toden teolla hallitustoimissamme ja olemme kaikki sitä mieltä, että pieni Skandican sponsoroima virkistäytymistilaisuus ei olisi pahitteeksi. Käymme tästä vielä keskustelua hallituksen sähköpostilistalla.

20§ Skandivaatteet
Kivestä löytyneiden Skandica-housujen innoittamana syntyi idea uusista skandivaatteista, eli hupparista ja housuista. Idea toteutetaan mahdollisesti myöhemmin, kun Skandican logokilpailu on käyty, sillä voittajalogo olisi kiva saada vaatteisiin.

21§ Träffetid
Seuraava träffetid on tiistaina 5.10. Anna ja Liina päivystävät.

22§ Muut esille tulevat asiat
- Siivosimme kafferummetin kaapin ja totesinme muun muassa, että meillä on erittäin runsaasti teetä, suodatinpusseja ja kertakäyttöastioita.
- TYYltä oli tullut viestiä alayhdistysten puheenjohtajille Gillesgårdenin käytöstä. Eräiden ainejärjestöjen töpeksittyä sitseillään, Gilles on päättänyt olla ottamatta uusia varauksia enää loppuvuodeksi. Loppuvuoden tapahtumissa on myös noudatettava erityistä varovaisuutta, sillä niiden sujuminen vaikuttaa seuraavan kevään varauksiin.
- Tulevia tapahtumia: TYYn alayhdistysten pj-tapaaminen on ensi torstaina ja Open Space –koulutustilaisuus maanantaina.
- Norsistiristeily on siirretty ensi vuodelle ja on näillä näkymin torstaina 20.1. Liisa-Mari selvittää asiaa ensi kokoukseen mennessä.

23§ Seuraava kokous
Kokoustamme seuraavan kerran tiistaina 12.10. klo 18. Paikka ilmoitetaan myöhemmin. Sihteerinä toimii Liina.

24§ Kokouksen päättäminen
Puheenjohtaja Mari Mäkilä päätti kokouksen klo 21.09.

_____________________________________		_________________________________
Mari Mäkilä							Liina Martti
puheenjohtaja							sihteeri